b'\n_START_ARTICLE_\nKalevala\n_START_PARAGRAPH_\nKalevala je epska pesnitev, ki jo je v 19. stoletju iz posameznih finskih in karelijskih ljudskih pesmi zbral in zapisal Finec Elias L\xc3\xb6nnrot. Kalevala velja za finski narodni ep in je tradicionalno obravnavana kot eno najpomembnej\xc5\xa1ih del v finski knji\xc5\xbeevnosti. Tudi Karelijci v Kareliji in drugih baltsko-finsko govore\xc4\x8dih de\xc5\xbeelah cenijo Kalevalo. Pesnitvi pripisujejo tudi zasluge za narodni preporod, ki je pripeljal do finske deklaracije neodvisnosti od Rusije leta 1917._NEWLINE_Etimolo\xc5\xa1ko ime pesnitve izhaja iz izraza\xc2\xa0\xc2\xbbde\xc5\xbeele Kaleva\xc2\xab\xc2\xa0(s finskim pridevkom -la/l\xc3\xa4 za kraj). Ep je sestavljen iz 22.795 verzov, razdeljen pa je v 50 poglavij (edn. canto oz. v fin\xc5\xa1\xc4\x8dini runo).'